title: Kawabata Yasunari
text: Binunon golde niaon torigino alto ise buiveweson da Yasunari tiyir vollistafi, va Kiyono maxagositik korenayar, ton milikrafamafa renara. Radimi divfira ke Yasunari ko Kyoto bak 9-aksat 1917, wale toloy yik balemdon toz waltwayar. Koe Shônen ( Sardik ) ( 1948 ) bata skeda turowinaweyer. Dere tir dulapafa rabatera da yona doaca, rotisa bak bata blirekola vanmiaon ikrafamuca is listucadjumesuca is krenugafa golera, koe Nemureru bijo ( Kenibesa listikya ) ( 1960 ) ik Mizuumi ( Uzda ) ( 1954 ) ik Yama no oto ( Buura ke meftava ) ( 1949 ) zo rotrasid.